કલ્પેશ સંસારમાં પલોટાયો. બરાબર એ જ સમયગાળામાં હું ભણવાની સાથે સાથે નોકરી કરતો થયો હતો. રજનીકુમાર પંડ્યાને / Rajnikumar Pandya તેમના રોજિંદા કામમાં મદદરૂપ થવા સાથે હું પુસ્તક પ્રકાશક આર.આર. શેઠની કંપનીમાં / R.R. Sheth& Co. પણ કામ કરતો હતો. એ રીતે અમે બન્ને જુદી-જુદી રીતે વ્યસ્ત થયા હતા. જો કે મળવાનું બરકરાર હતું પરંતુ તેની ‘પર ડે ફ્રીક્વન્સી’ ચોક્કસ ઘટી હતી. અમને અભિન્ન મિત્રો માનતા તેના પરિવારજનો ‘કદી ન છૂટા પડનારા’ એમ કહી અમારી મશ્કરી પણ કરી લેતા. જો કે છૂટા પડવાનો સંજોગ જરા જુદી રીતે આકાર લઈ ચૂક્યો હતો.